નવી જોગવાઈ પ્રમાણે ૧૫ જૂન સુધીમાં કુલ અંદાજિત વાર્ષિક ટેક્સની રકમ ૧૫ ટકા રકમ જૂન મહિનાની ૧૫મી તારીખે જ જમા કરાવી દેવી પડશે. પહેલા સપ્ટેમ્બરની ૧૫મીથી જ પહેલા એડવાન્સ ટેક્સનો હપ્તો જમા કરાવવો પડતો હતો. આવકવેરા જે કરદાતાએ પ્રિઝમ્પ્ટીવ ટેક્સ પ્રમાણે એડવાન્સ ટેક્સ ભરવાનો થતો હોય તેમણે નવી જોગવાઈને કારણે ૧૫મી માર્ચ પહેલા ૧૦૦ ટકા ટેક્સ જમા કરાવી દેવાનો રહેશે. તેમણે ચાર હપ્તાને બદલે ૧૫મી માર્ચે સંપૂર્ણ ટેક્સ એડવાન્સમાં ભરી દેવો પડશે. એડવાન્સ ટેક્સના પ્રથમ જ હપ્તામાં કુલ ભરવાપાત્ર વેરાના એડવાન્સ ટેક્સની રકમના ૧૨ ટકા રકમ સુધી અને બીજા ત્રિમાસિક ગાળામાં ભરવાને પાત્ર બનતા એડવાન્સ ટેક્સના ૩૬ ટકા એડવાન્સ ટેક્સ ભરી દીધો હશે તેમને કલ ૨૩૪ (સી) હેઠળ લગાવવામાં આવતું વ્યાજ લગાડવામાં નહિ આવે એમ ચાર્ટર્ડ એકાઉન્ટન્ટ મહેશ છાજેડનું કહેવું છે.